12. ฐานะการเงินและผลการดำเนินงาน

งบการเงินรวมในระยะ3 ปีที่ผ่านมา ตามเอกสารแนบ 5

สรุปฐานะการเงินและผลการดำเนินงานในระยะ 3 ปี ที่ผ่านมา ตามเอกสารแนบ 6

อัตราส่วนทางการเงินในระยะ 3 ปี ที่ผ่านมา ตามเอกสารแนบ 7

ผู้สอบบัญชีและนโยบายบัญชีที่สำคัญ

(1) งบการเงิน

1.1 ผู้สอบบัญชีและรายงานการตรวจสอบ

งบการเงินของบริษัทและบริษัทย่อยในปี 2548 และ 2547 ได้ผ่านการตรวจสอบจากนายสมสิทธิ์
เตชะมนตรีกุล ผู้สอบบัญชีรับอนุญาตทะเบียน 430 บริษัท สหการบัญชี พี เค เอฟ จำกัด
ซึ่งผู้สอบบัญชี ได้แสดงความเห็นอย่างไม่มีเงื่อนไข

1.2 สรุปนโยบายการบัญชีที่สำคัญ

  1.2.1 การรับรู้รายได้และค่าใช้จ่าย มีดังนี้

  - รายได้จากการขาย บันทึกรับรู้รายได้เมื่อมีการส่งมอบสินค้า

  - รายได้จากการขายตัวแทนจัดจำหน่ายบันทึกรับรู้รายได้เมื่อตัวแทนจัดจำหน่ายขาย
  สินค้าให้กับลูกค้า

  - รายได้จากการบริการ บันทึกรับรู้รายได้ตามอัตราส่วนของงานที่ทำเสร็จ

  - รายได้อื่นและค่าใช้จ่าย บันทึกรับรู้ตามเกณฑ์คงค้าง

  1.2.2 เงินสดและรายการเทียบเท่าเงินสด หมายถึง เงินสดในมือและเงินฝากสถาบันการเงิน
  ไม่รวมเงินฝากซึ่งมีกำหนดรับคืนเกินกว่า 3 เดือน และเงินฝากสถาบันการเงินที่มีภาระผูกพัน

  1.2.3 สินค้าคงเหลือแสดงตามราคาทุน ซึ่งคำนวณโดยวิธีเข้าก่อน-ออกก่อน
  หรือมูลค่าสุทธิที่คาดว่าจะได้รับแล้วแต่มูลค่าใดจะต่ำกว่า

  1.2.4 เงินลงทุน

  ก. เงินลงทุนในหลักทรัพย์

  บริษัทจัดประเภทแสดงมูลค่าและรับรู้กำไร(ขาดทุน)จากการเปลี่ยนแปลงมูลค่าของเงินลงทุนในหลักทรัพย์ดังนี้

  -
  เงินลงทุนในตราสารทุนในความต้องการของตลาดจัดประเภทเป็นเงินลงทุนระยะยาวซึ่งบริษัทถือเป็นหลักทรัพย์เผื่อขาย
  แสดงด้วยมูลค่ายุติธรรม กำไร(ขาดทุน)ที่ยังไม่เกิดขึ้นแสดงอยู่ในส่วนของผู้ถือหุ้น

  - เงินลงทุนในตราสารทุนที่ไม่อยู่ในความต้องการของตลาดจัดประเภทเป็นเงินลงทุน
  ระยะยาวซึ่งบริษัทถือเป็นลงทุนทั่วไป แสดงด้วยราคาทุนหักค่าเผื่อจากการด้อยค่า

1.  เงินลงทุนในหลักทรัพย์ที่จำหน่ายในระหว่างงวด คำนวณต้นทุนโดยใช้วิธีถัวเฉลี่ยถ่วง

  น้ำหนัก

  ข. เงินลงทุนในบริษัทย่อยและบริษัทร่วม แสดงตามวิธีส่วนได้เสีย ในกรณีที่มีการด้อยค่าของ
  เงินลงทุนจะรับรู้ผลขาดทุนนั้นในงบกำไรขาดทุน

  1.2.5 อสังหาริมทรัพย์รอการขายแสดงในราคาทุน ซึ่งประกอบด้วยต้นทุนในการได้มาซึ่งที่ดิน
  ต้นทุนพัฒนาที่ดินเพื่อขาย และค่าใช้จ่ายที่เกี่ยวข้องโดยตรง

  1.2.6 ที่ดิน อาคารและอุปกรณ์แสดงราคาทุนหักค่าเสื่อมราคาสะสม
  ค่าเสื่อมราคาคำนวณโดยวิธีเส้นตรง ตามอายุการใช้งานโดยประมาณของสินทรัพย์ดังต่อไปนี้

  ---------------------------------------------------- --------- ---------
  อาคารและสิ่งปลูกสร้าง                                    20        ปี

  เครื่องตกแต่ง ติดตั้งและอุปกรณ์                              5         ปี

  ยานพาหนะ                                             5         ปี

  สินทรัพย์อื่น                                             5         ปี
  ---------------------------------------------------- --------- ---------

  1.2.7 สินทรัพย์ไม่มีตัวตนตัดจำหน่ายตามอายุการเช่าระยะเวลา 7-30 ปี

  1.2.8 เงินตราต่างประเทศใช้อัตราแลกเปลี่ยน ดังนี้

1.  รายการที่เกิดขึ้นระหว่างปีแปลงค่าเป็นเงินบาท โดยใช้อัตราแลกเปลี่ยน ณ วันที่เกิดรายการ

2.  สินทรัพย์และหนี้สิน ณ วันสิ้นปีแปลงค่าเป็นเงินบาท
    โดยใช้อัตราแลกเปลี่ยนตามประกาศของธนาคารแห่งประเทศไทย ณ วันที่ในงบดุล

3.  กำไร (ขาดทุน) จากอัตราแลกเปลี่ยนบันทึกเป็นรายได้หรือค่าใช้จ่ายในงบกำไรขาดทุน

  1.2.9 เงินสมทบกองทุนทดแทน บันทึกเป็นค่าใช้จ่ายระหว่างปี

  1.2.10 กำไรต่อหุ้นขั้นพื้นฐาน คำนวณโดยการหารกำไรสุทธิประจำปีของแต่ละปี
  ด้วยจำนวนหุ้นสามัญถัวเฉลี่ยถ่วงน้ำหนักที่ออก ณ วันสิ้นปีของแต่ละปี

(2) คำอธิบายและการวิเคราะห์ฐานะการเงินและผลการดำเนินงานฐานะการเงิน - งบการเงินรวม

2.1 ฐานะการเงิน ณ.วันที่ 31 ธันวาคม 2548 บริษัทฯมีสินทรัพย์รวมเท่ากับ 577.15 ล้านบาท 

เพิ่มขึ้นจากปี 2547 เท่ากับ 32.96 ล้านบาท หรือ เพิ่มขึ้น 6.07 %
การเพิ่มขึ้นของสินทรัพย์ส่วนใหญ่มาจากการเพิ่มขึ้นของลูกหนี้การค้าจำนวน 12.50 ล้านบาท
สินทรัพย์ถาวร 17.37 ล้านบาท สิทธิการเช่า

สยามสแควร์ 10.04 ล้านบาท Ë¹ÕéÊÔ¹ÃÇÁà·èÒ¡Ñº 162.745 ÅéÒ¹ºÒ· เพิ่มขึ้น¨Ò¡»Õ 2547
à·èÒ¡Ñº 32.03 ÅéÒ¹ºÒ· ËÃ×Íเพิ่มขึ้น24.50 %
¡ÒÃเพิ่มขึ้น¢Í§Ë¹ÕéÊÔ¹ÊèÇ¹ãË­èคือเจ้าหนี้การค้าเพิ่มขึ้น 42.40 ล้านบาท
ซึ่งเป็นเงื่อนไขการค้าปกติระหว่างบริษัทฯกับผู้ผลิต

2.2 ผลการดำเนินงาน ในปี 2548 บริษัทฯมีรายได้รวม 444.16 ล้านบาท เมื่อเทียบกับปี 2547
จำนวน 442.38 ล้านบาท เพิ่มขึ้น 1.77ล้านบาทหรือเพิ่มขึ้น 0.40 %
ยอดขายสินค้าสำเร็จรูปเท่ากับ344.44 ล้านบาท เมื่อเทียบกับปี 2547 จำนวน 350.35 ล้านบาท
ลดลง 5.91 ล้านบาท หรือลดลงเพียง 1.69 % การที่ยอดขายสินค้าสำเร็จรูปลดลง
เนื่องจากการลดอัตราภาษีนำเข้าทำให้มีการนำเข้าสินค้าจากต่างประเทศจำนวนมากเข้ามาจำหน่าย
อย่างไรก็ตามยอดขายเครื่องแบบเฉพาะกิจเติบโตขึ้น ปี2548 มียอดขายเท่ากับ 77.33
ล้านบาทเมื่อเทียบกับปี 2547 จำนวน 70.84 ล้านบาท เพิ่มขึ้น 6.49 ล้านบาทหรือเพิ่มขึ้น 9.16
%

2.3 ความสามารถในการทำกำไร ในปี 2548 บริษัทฯมีกำไรสุทธิจำนวน 14.14 ล้านบาท
เมื่อเทียบกับปี 2547 จำนวน 13.92 ล้านบาท เพิ่มขึ้น 0.22 ล้านบาทหรือเท่ากับ 1.57 %
รายได้รวมที่เพิ่มขึ้น 1.77ล้านบาท น้อยกว่าค่าใช้จ่ายที่เพิ่มขึ้น 7.57 ล้านบาท
เนื่องจากในสภาวะการแข่งขันที่รุนแรง
ทำให้ริษัทฯต้องมีค่าใช้จ่ายในการปรับปรุงร้านสาขาและค่าส่งเสริมการขายเพิ่มขึ้น
แต่จากการควบคุมส่วนลดทำให้บริษัทมีอัตรากำไรขั้นต้นเพิ่มขึ้นคือ 49.28 % เมื่อเทียบกับปี 2547 ที่
47.80 % จึงทำให้บริษัทฯยังคงมีกำไรเพิ่มขึ้น

2.4 สภาพคล่อง บริษัทฯมีสภาพคล่องทางการเงินในปี 2548 เท่ากับ 1.19 ในขณะที่ปี 2547 เท่ากับ 1.35 ระยะเวลาในการเก็บหนี้เฉลี่ยในปี 2548 จะนานกว่าปี 2547 คือ 115 วันจาก เดิม 79 วัน เนื่องจากในช่วงเดือนธันวาคม 2548 มีการขายเครื่องแบบเฉพาะกิจจำนวนมาก ระยะเวลาการขายสินค้าเร็วขึ้นปี 2548 คือ 177 วัน ปี 2547 คือ 180 วัน การหมุนเวียนของสินค้าคงเหลือดีขึ้นคือ 2.03 จากเดิม 2.00 ทั้งนี้เนื่องมาจากการควบคุมส่วนลดและการบริหารสินค้าคงเหลือเป็นไปตามเป้าหมาย

2.5 คุณภาพของสินทรัพย์ บริษัทฯได้ประเมินมูลค่าของสินทรัพย์ตามมาตราฐานการบัญชีฉบับ ที่ 36 เรื่องการด้อยค่าของสินทรัพย์และมาตราฐานการบัญชีฉบับที่ 40 เรื่องการบัญชีสำหรับเงินลงทุน ในตราสารหนี้และตราสารทุน เพื่อให้สินทรัพย์ของบริษัทฯแสดงในงบดุลด้วยมูลค่าที่ถูกต้อง

บริษัทฯ ใคร่ขอชี้แจงประเด็นเพิ่มเติมอื่นๆ ดังต่อไปนี้

- บริษัทฯไม่มีการเปลี่ยนแปลงที่สำคัญที่เกิดขึ้นภายหลังวันที่ในงบการเงิน และผลกระทบ

ที่อาจจะมีต่อฐานะการเงินและผลการดำเนินงาน

  - บริษัทฯไม่มีการปรับโครงสร้างการถือหุ้นของบริษัทในกลุ่มที่มีผลต่อการดำเนินงาน

  ของบริษัท

  - บริษัทฯ ไม่มีภาระผูกพันที่อาจมีผลกระทบต่อฐานะการเงินและผลการดำเนินงานของ

  บริษัทฯ

  - บริษัทฯไม่มีการค้ำประกันหนี้ให้บุคคลอื่น

(3) ค่าตอบแทนของผู้สอบบัญชี

  1. ค่าตอบแทนจากการสอบบัญชี

บริษัทและบริษัทย่อยจ่ายค่าตอบแทนการสอบบัญชีให้แก่

1.  ผู้สอบบัญชีของบริษัทในรอบปีที่ผ่านมามีจำนวนเงินรวม 395,000 บาท

  2. ค่าบริการอื่น

  - ไม่มี